Euroopa Liidu Teataja L 200 , 29/07/1997 Lk 0046 - 0055



Komisjoni määrus (EÜ) nr 1482/97, 28. juuli 1997, millega nähakse ette Madeira vabatsoonis kohaldatavad rakendussätted nõukogu määrusele (EÜ) nr 122/96, millega kehtestatakse soodustatud tariifimenetlus teatavatele Madeira ja Assooride vabatsoonidesse imporditavatele kaupadele nende eesmärgipärase kasutuse tõttu EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. jaanuari 1996. aasta määrust (EÜ) nr 122/96, millega kehtestatakse soodustatud tariifimenetlus teatavatele Madeira ja Assooride vabatsoonidesse imporditavatele kaupadele olenevalt nende eesmärgipärasest kasutusest, [1] eriti selle artikleid 2 ja 3, ning arvestades, et: Portugali ametiasutuste esitatud taotlus vastavalt määruse (EÜ) nr 122/96 artikli 2 lõikele 1 käsitleb ainult Madeira vabatsooni; pidades silmas eespool nimetatud taotlust ja tegevuse edendamist Madeira vabatsoonis, peab komisjon koostama nimekirja kaupadest, mis vastavalt määruse (EÜ) nr 122/96 artiklile 2 vabastatakse tollimaksudest tingimusel, et need kaubad on mõeldud oluliseks ümberkujundamiseks ühenduse tolliseadustiku kehtestanud nõukogu 12. oktoobri 1992. aasta määruse (EMÜ) nr 2913/92 [2] (viimati muudetud määrusega (EÜ) nr 82/97) [3] artikli 24 tähenduses; sobiv on kinnitada kontrollmeetmed, mille eesmärgiks on tagada, et kaupade lubamine soodustatud tariifimenetlusse nende eesmärgipärase kasutuse põhjal on kooskõlas komisjoni määruse (EMÜ) nr 2454/93 [4] (millega kinnitatakse teatavad määruse (EMÜ) nr 2913/92 rakendussätted, viimati muudetud määrusega (EÜ) nr 89/97 [5]) artiklitega 291-304, ja kuna need eesmärgipärase kasutuse toimingud toimuvad Madeira vabatsoonis, kohaldatakse vabatsoone käsitlevaid eeskirju, eriti määruse (EMÜ) nr 2545/93 artikleid 799–842; kaupade eesmärgipärasel kasutusel kohaldatakse kaubanduspoliitilisi meetmeid; käesoleva määrusega ette nähtud meetmed on kooskõlas tolliseadustiku komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 122/96 artiklite 1 ja 2 alusel peatatakse täielikult Madeira vabatsoonis vabasse ringlusse lastavate I lisas näidatud toodete suhtes kohaldatavad tollimaksud vastavalt artiklites 2 ja 3 ettenähtud korrale kuni 31. detsembrini 2005. Artikkel 2 1. Loa vastavalt määruse (EMÜ) nr 2454/93 artikli 291 lõikele 2 annab Madeira vabatsooni järelevalve eest vastutav tolliasutus asjaomase isiku kirjaliku taotluse põhjal. 2. Taotlus peab vastama II lisas toodud näidisele. Lisaks artikli 291 lõikes 3 ettenähtud võimalikule nõutavale teabele esitab taotleja taotluses selle näidise mitmesugustes rubriikides loetletud nõutava teabe. Taotlused allkirjastatakse ja kuupäevastatakse. 3. Luba, mis võimaldab kaupade laskmist vabasse ringlusse soodustatud tariifimenetlusega, antakse vastavalt III lisas toodud näidisele. Artikkel 3 1. Vabatsoonis vabasse ringlusse lastud kaubad, mille suhtes kehtib käesolevas määruses ettenähtud tollimaksu nullmäär, jäävad määruse (EMÜ) nr 2913/92 artikli 82 alusel tolli järelevalve alla. 2. Kõiki eesmärgipärase kasutuse toiminguid tuleb vastavalt määruse (EMÜ) nr 2454/93 artikli 293 punktile b ja artiklile 817 laoarvestuses näidata. 3. Laoarvestusse lisatakse järgmine täiendav teave: a) andmed eesmärgipärase kasutuse lepingu alusel väljastatavate kaupade kohta; b) andmed määratud eesmärgipärase kasutuse kohta; c) andmed määratud eesmärgipärasest kasutusest tulenevate toodete kohta. 4. Vastavalt lõike 1 tingimustele tollimaksu nullmääraga vabasse ringlusse lastud kaupade suhtes kehtivad järgmised tingimused: a) ettenähtud eesmärgipärase kasutuse tulemusel saadud toodete puhul tuleb tõendada, et nendega on toimunud määruse (EMÜ) nr 2913/92 artiklis 24 nõutav ümberkujundamine; b) muude toodete puhul: - ekspordi korral tuleb esitada ekspordideklaratsioon, - hävitamise korral väljaspool vabatsooni tuleb esitada vastav luba; hävitamisest tulenevad jäätmed või jäägid tuleb suunata ühendusevälistele kaupadele mõeldud tollikäitlusse, - kui kaupu kasutatakse muudel eesmärkidel kui käesolevas määruses ette nähtud, tuleb tasuda tollimaks. Artikkel 4 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. juuli 1997 Komisjoni nimel komisjoni liige Mario Monti [1] EÜT L 20, 26.1.1996, lk 4. [2] EÜT L 302, 19.10.1992, lk 1. [3] EÜT L 17, 21.1.1997, lk 1. [4] EÜT L 253, 11.10.1993, lk 1. [5] EÜT L 17, 21.1.1997, lk 28. -------------------------------------------------- I LISA ESMASTE MATERJALIDE NIMEKIRI Kood nr | Kauba kirjeldus | 320411003204120032041300320414003204150032041600 | Sünteetilis-orgaanilised värvained (määratud või määramata keemilise koostisega); sünteetilis-orgaanilistel värvainetel põhinevad pooltooted, fluorestseerivate pleekainetena või luminofooridena kasutatavad sünteetilis-orgaanilised tooted (määratud või määramata keemilise koostisega) | 32081010320810903208201032082090320890193208909132089099 | Sünteetilistel polümeeridel või keemiliselt töödeldud looduslikel polümeeridel baseeruvad, mitte-veelises keskkonnas dispergeeritud või lahustuvad värvid ja lakid (sh emailid ja glasuurid); käesoleva grupi märkuses 4 nimetatud lahused | 3209 | Värvid ja lakid (sh emailid ja glasuurid), mis baseeruvad sünteetilistel polümeeridel või keemiliselt töödeldud looduslikel polümeeridel, vees dispergeeritud või lahustatud | 33011110330111903301121033011290330113103301139033011410330114903301191033011990330121903301229033012390330124903301259033012690330129313301299133013000330190103301902133019090 | Eeterlikud õlid (terpeene sisaldavad või mitte), sh tahked ja puhtad; resinoidid; ekstraheeritud olkoresiinid; eeterlike õlide kontsentraadid rasvades, mittelenduvates õlides, vahades või muus sarnases (saadud lilledest või muudest taimedest leotamise teel); eeterlike õlide terpeenidest eraldamise kõrvaltooted; eeterlike õlide destillaadid ja vesilahused | 33021021 | Lõhnaainete segud ja ühe või mitme sellise aine segud (sh alkoholilahused), kasutamiseks toorainena tööstuses: muud lõhnaainetel põhinevad preparaadid, mida kasutatakse toitude või jookide valmistamiseks. Mis ei sisalda piimarasvu, sahharoose, isoglükoosi, glükoosi või tärklist või sisaldavad vähem kui 1,5 % piimarasva, 5 % sahharoosi või isoglükoosi, 5 % glükoosi või tärklist | 35069900 | Mujal nimetamata valmisliimid | 38237000 | Tööstuslikud rasvaalkoholid | 3901101039011090390120903901300039019090 | Etüleeni polümeerid algkujul | 39021000 | Polüpropüleen | 3903110039031900390320003903300039039090 | Stüreeni polümeerid algkujul | 39061000 | Polümetüülmetakrülaat | 39073000 | Epoksüvaigud | 3908 | Polüamiidid algkujul | 39095090 | Muud polüuretaanid | 39100000 | Silikoonid algkujul | 3919 | Isekleepuvad plastmassist tahvlid, lehed, kiled, ribad, lindid ja muud lamevormid, rullis või mitte | 3921110039211200392113392114003921193921901939219020392190303921904139219043392190493921905039219060 | Muud plastmassist tahvlid, lehed, kiled ja ribad | 410410914104109541041099410421004104229041042900410431410439 | Veiste ja hobuseliste nahad, karvadeta, v.a seemis- ja lakknahk rubriikidest 4108 ja 4109 | 44071010440710314407103944071050440710794407241044072430440724504407251044072531440725394407255044072610440726314407263944072650440729104407292044072931440729394407295044072970440729834407298544079110440791314407913944079150440792104407923044079250440799104407993044079950 | Pikikiudu saetud või lõhestatud ja vineerlõigatud või ringkooritud puit, sh hööveldatud, lihvitud või jätkatud, paksusega üle 6 mm | 44130000 | Presspuit plokkide, plaatide, prusside või profileeritud toodetena | 4802 | Pinnakatteta paber või papp kirjutamiseks, trükkimiseks või muudeks graafilisteks töödeks, perfokaardi- ja perfolindimaterjal, rullides või lehtedena, v.a rubriigis 4801 või 4803 kirjeldatud paber; käsitsivalmistatud paber ja papp | 4804 | Pinnakatteta jõupaber ja papp rullides või lehtedena (v.a rubriikides 4802 ja 4803 nimetatud) | 4805 | Muu pindamata paber ja papp, rullides või lehtedena, rohkem töötlemata, kui on toodud selle grupi märkuses 2 | 4806 | Taimne pärgament, rasvakindlad paberid, kalkad, pärgamiin jm läikega läbipaistvad või poolläbipaistvad paberid, rullides või lehtedena | 4808 | Lainepaber ja lainepapp (sileda liimitud pinnakihiga või ilma), krepp-paber, surutrükiga või perforeeritud, rullides või lehtedena (v.a rubriigis 4803 nimetatud) | 5007 | Siidriie või siidijääkidest riie | 5112 | Lamba või muude loomade kammvillast riie | 5204110052041900 | Puuvillane õmblusniit, jaemüügiks pakendamata | 5206 | Puuvillane lõng (v.a õmblusniit), puuvillasisaldusega alla 85 % massist, jaemüügiks pakendamata | | Puuvillane riie puuvillasisaldusega 85 % massist või rohkem, pindtihedusega kuni 200 g/m2, värvitud: | 52083100 | — labasekoeline, pindtihedusega kuni 100 g/m2 | 52083300 | — 3- või 4-lõngalise toimse (sh risttoimse) sidusega | | Puuvillane riie, puuvillasisaldusega 85 % massist või rohkem, pindtihedusega kuni 200 g/m2 | 52091100 | — pleegitamata, lihtkoeline | 52093100 | — värvitud, lihtkoeline | 52093900 | — värvitud, muud kangad | | Puuvillane riie, puuvillasisaldusega 85 % massist või rohkem, pindtihedusega kuni 200 g/m2, | 521031 | — värvitud, lihtkoeline | 52103200 | — värvitud, 3- või 4-lõngalise toimse (sh risttoimse) sidusega | 52104100 | — kirjukoeline, lihtkoeline | 52104200 | — kirjukoeline, 3- või 4-lõngalise toimse (sh risttoimse) sidusega | | Puuvillane riie, puuvillasisaldusega 85 % massist või rohkem, pindtihedusega kuni 200 g/m2, | 52113100 | — värvitud, lihtkoeline | 52113200 | — värvitud, 3- või 4-lõngalise toimse (sh risttoimse) sidusega | 52114100 | — kirjukoeline, lihtkoeline | 52114200 | — kirjukoeline, teksasriie | 5309 | Linane riie | 5310 | Riie džuudist või muudest rubriigis 5303 nimetatud niinkiududest | | Muu sünteetilistest kiududest riie: | | — sisaldab 85 % massist või rohkem tekstureerimata polüesterfilamentkiudu: | 54075100 | — — pleegitamata või pleegitatud | 54075200 | — — värvitud | | — sisaldab alla 85 % massist sünteesfilamentkiudu, segus peamiselt või üksnes puuvillaga: | 54078200 | — — värvitud | 5508101155081019 | Õmblusniit keemilistest staapelkiududest, jaemüügiks pakendamata: | 56013000 | Tekstiilflokk ning tekstiilitolm ja -ebemed | 5806 | Kitsasriie, v.a rubriigis 5807 nimetatud tooted; kitsasriie, mis koosneb kleepaine abil ühendatud lõimest ilma koelõngata | 580710 | Kangast etiketid, embleemid jms tekstiiltooted (v.a tikitud), kangana, ribades või kindla kuju ja suuruse järgi välja lõigatud | 5808 | Punutud paelad (v.a tükktooted); tikandita posamendid (v.a silmkoelised ja heegeldatud) kangana; tutid jms tooted | Grupp60 | Silmkoelised või heegeldatud kangad | 70151000 | Prilliklaasid nägemist korrigeerivatele prillidele | 70181019701810307018105970181090 | Klaashelmed, tehispärlid, vääris- ja poolvääriskivide klaasimitatsioonid jms klaasist pisiesemed | | Klaaskiud (sh klaasvill): | | — kamm- või kraaslindid, heie, lõng ja tükeldatud kiud: | 70191100 | — — tükeldatud kiud pikkusega kuni 50 mm | 70191200 | — — heie | 701919 | — — muud | 70194000 | — heidest kangad | | — muu riie: | 701951 | — — laiusega kuni 30 cm: | 70195200 | — — laiusega üle 30 cm, labasekoeline, pindtihedusega alla 250 g/m2, lõngadest üksiklõnga joontihedusega mitte üle 136 teksi | 71041000 | Piesoelektriline kvarts | 71049000 | Muud tehislikud või taastatud vääris- või poolvääriskivid | 71061000 | Hõbe pulbri kujul | | Kuld (sh plaatinaga pinnatud kuld), töötlemata või pooltöödeldud | 71081350 | — õhukesed lehed ja ribad (foolium) paksusega mitte üle 0,15 mm, arvestamata mistahes alusmaterjali | 71081390 | — muud | 71090000 | Kullaga plakeeritud mitteväärismetallid ning hõbe, töötlemata või pooltöödeldud | | Plaatina, töötlemata või pooltöödeldud | 71101930 | — torud ja õõnsad kangid | 71101950 | — õhukesed lehed ja ribad (foolium) paksusega mitte üle 0,15 mm, arvestamata mistahes alusmaterjali | 71101990 | — muud | 85059090 | Muud rubriigi nr 8505 toodete osad | 85069000 | galvaanielementide ja patareide osad | 850790918507909385079098 | Muud akude osad, sh nende separaatorid, riskülikukujulised (sh ruudukujulised) või mitte | 8509901085099090 | Elektromehaaniliste kodumasinate osad iseseisva elektrimootoriga | 85119000 | Elektrilise süüte või käivitusvahendite osad, mida kasutatakse sädesüüte või survesüütega sisepõlemismootorites (nt süütemagneetod, magneeto-dünamod, süütekaablid, süüteküünlad ja hõõgküünlad, starterimootorid); neis mootoreis kasutatavad alalis- ja vahelduvvoolugeneraatorid ning kaitsmed | 85129000 | Jalgrataste ja mootorsõidukite elektriliste valgustus- ja signalisatsiooniseadmete (v.a rubriiki 8539 kuuluvate), klaasipuhastajate, klaaside jäätumist ja udustumist vältivate seadmete osad | 85139000 | Oma vooluallikaga toimivate kantavate elektrivalgustite, (v.a rubriiki 8512 kuuluvate) osad | 85149000 | Elektriliste tööstus- ja laboriahjude (sh induktsioonahjude ja dielektriliste ahjude) ning muude tööstus- ja laboriotstarbeliste induktsiooniliste või dielektriliste kuumtöötlusseadmete osad | 85169000 | Rubriigi nr 8516 toodete osad | 85189000 | Rubriigi nr 8518 toodete osad | 85389010 | Elektroonilised seadised, mida kasutatakse üksnes või peamiselt rubriikides nr 8535, 8536 või 8537 nimetatud seadmete juures | 8540910085409900 | Rubriigi nr 8540 toodete osad | 85419000 | Rubriigi nr 8541 toodete osad | 85445100 | Muud pistikutega varustatud elektrijuhid pingele üle 80 V, kuid mitte üle 1000 V | 9606 | Nööbid, trukid, nööbivormid ja nende osad; nööbitoorikud | 9607 | Tõmblukud ja nende osad | -------------------------------------------------- II LISA TEATAVATE KAUPADE SUHTES MADEIRA VABATSOONIS NENDE EESMÄRGIPÄRASE KASUTUSE TÕTTU SOODUSTATUD TARIIFIMENETLUSE KOHALDAMISE TAOTLUSE NÄIDIS Kuupäev: … NB: andmed tuleb esitada näidatud järjekorras. Kaupu käsitlev teave tuleb esitada iga kaubaliigi kohta eraldi. 1. Nimi või ärinimi ja aadress: a) taotleja: b) vabatsooni ettevõtja: 2. Määratud eesmärgipärane kasutus: a) importkauba klassifikatsioon kaupade nomenklatuuris: b) kaubanduslik ja/või tehniline kirjeldus: c) ettenähtud eesmärgipärane kasutus: d) määratud eesmärgipärasest kasutusest tulenevad tooted: 3. Eesmärgipärase kasutuse toimingu läbiviimise koht: 4. Arvatav eesmärgipärase kasutuse toimingu läbiviimiseks vajalik aeg: 5. Loa kavandatav kehtivusaeg: 6. Viide varasematele lubadele, mis on antud: a) eelneva kolme aasta jooksul kaupade jaoks, mis on identsed käesolevas taotluses käsitletavatega: b) kaupadele, mis on mõeldud määratud eesmärgipäraseks kasutuseks: Kuupäev: … Allkiri: … Märkused taotluse kohta 1. Nimi või ärinimi ja aadress: kui taotlus esitatakse taotleva ettevõtte plangil, ei pea täitma jaotise 1 punkti a juhul, kui teave on näidatud päises. Jaotise 1 punkt b tuleb täita, kui taotleja ja ettevõtja ei ole sama isik. 2. Määratud eesmärgipärane kasutus: a) klassifikatsioon kaupade koondnomenklatuuris: esitada tuleb üksnes neljanumbriline kood, välja arvatud juhul, kui loa andmise ja töötlemistoimingute õige haldamise võimaldamiseks on vajalik kaheksanumbriline kood; b) kaubanduslik ja/või tehniline kirjeldus: kirjeldus peab olema piisavalt selge ja üksikasjalik, et võimaldada taotluse põhjal otsuse tegemist ja eriti otsustamist antud teabe põhjal, kas ümberkujundamist saab lugeda piisavaks; c) määratud eesmärgipärase kasutuse kirjeldus: kirjeldada kompensatsioonitoodete valmistamiseks importkaubaga tehtavaid toiminguid; d) eesmärgipärasest kasutusest tulenevad tooted: näidata, milline kompensatsioonitoode (millised kompensatsioonitooted) on saadud importkauba ümberkujundamisest. 3. Eesmärgipärase kasutuse toimingu läbiviimise koht: näidata toimingute tegemise aadress. 4. Arvatav eesmärgipärase kasutuse toimingu läbiviimiseks vajalik aeg: näidata keskmine aeg, mis tõenäoliselt kulub konkreetse kaubapartii töötlemiseks (väljendatuna nt ühiku või kogusena), ning aeg, mis tõenäoliselt kulub eesmärgipärasest kasutusest tuleneva maksuvabastusega vabasse ringlusse laskmise ja eesmärgipärase kasutuse toimingute lõpetamise vahel. 5. Loa kavandatav kehtivusaeg: näidata ajavahemik, mille jooksul kavatsetakse importida kaupu eesmärgipärasest kasutusest tuleneva maksuvabastusega. 6. Viide varasematele lubadele, mis on antud: a) eelneva kolme aasta jooksul kaupadele, mis on identsed käesolevas loas käsitletavatega: esitada andmed kõigi teadaolevate lubade kohta. Kui lube pole, märkida "puudub". b) kaupadele, mis on mõeldud määratud eesmärgipäraseks kasutuseks: näidata, kas kaubad on tooted, mis on saadud ühe või mitme varasema loa alusel määratud eesmärgipärasest kasutusest, ning kui, siis osutada kõnealuse loa (kõnealuste lubade) andmetele. -------------------------------------------------- III LISA TEATAVATE KAUPADE SUHTES MADEIRA VABATSOONIS NENDE EESMÄRGIPÄRASE KASUTUSE TÕTTU KOHALDATAVA SOODUSTATUD TARIIFIMENETLUSE LOA NÄIDIS Kuupäev: … Viide taotlusele: … NB: andmed tuleb esitada näidatud järjekorras. Luba peab sisaldama andmeid taotluse kohta. Kui teave esitatakse viitena taotlusele, moodustab taotlus loa lahutamatu osa. 1. Nimi või ärinimi ja aadress: a) loa pidaja: b) ettevõtja: 2. Eesmärgipäraseks kasutuseks määratav kaup: a) importkauba klassifikatsioon kaupade nomenklatuuris: b) kaubanduslik ja/või tehniline kirjeldus: c) ettenähtud ümberkujundamine: d) määratud eesmärgipärasest kasutusest tulenevad tooted (klassifikatsioon ja kaubanduslik/tehniline kirjeldus): 3. Eesmärgipärase kasutuse toimingute läbiviimise koht: 4. Eesmärgipärase kasutuse toimingu iseloom: 5. Kehtivusaeg: Kuupäev: … Allkiri: … (tempel) --------------------------------------------------